钦定古今图书集成/明伦汇编/官常典/第564卷 > 耶律仆里笃
## 钦定古今图书集成/明伦汇编/官常典/第564卷 > 耶律仆里笃

按《辽史》本传：“仆里笃，字燕隐，六院林牙突吕不也四
世孙。开泰间，为本班郎君。有捕盗功，枢密使萧朴荐
之，迁率府率。太平中，同知南院宣徽事，累迁彰圣军
节度使。十六年，知兴中府，以狱空闻。十八年，伐夏，摄
西南面招讨使。十九年，夏人侵金，肃军败之，斩首万
馀级，加右武卫上将军。时近边群牧数被寇掠，迁倒”
塌岭都监以治之，桴鼓不鸣。二十年，知金肃军事。宰
相赵惟节总领边城桥道刍粟，请二帝命仆里笃副
之，以称职闻。清宁初，历长宁、匡义二军节度使，致仕。
咸雍间卒。子阿固质，终倒塌岭都监。